b'\n_START_ARTICLE_\nOratorij (program za otroke)\n_START_SECTION_\nOratorij v Sloveniji\n_START_PARAGRAPH_\nV Slovenijo je oratorij v obliki nedeljskega in vsakodnevnega oratorija pri\xc5\xa1el skupaj s Salezijanci v letu 1901. Po drugi svetovni vojni je zaradi politi\xc4\x8dnih razmer zamrl. Ponovno pa so ga Salezijanci in Salezijanke (h\xc4\x8dere Marije Pomo\xc4\x8dnice) za\xc4\x8deli uvajati v letu 1988. Izraz oratorij se je od tedaj uveljavil za t. i. poletni eno ali ve\xc4\x8d-tedenski \xc5\xbeupnijski program za otroke po vzoru italijanskega Estate Ragazzi (ali tudi Grest). Za don Boskov vsakodnevni oratorij in ustanovo, v kateri poteka, se je v Sloveniji uveljavil izraz (salezijanski, \xc5\xbeupnijski, fran\xc4\x8di\xc5\xa1kanski ipd.) mladinski center. Za don Boskov prazni\xc4\x8dni oratorij pa se je uveljavil izraz oratorijski dan.'